Karipski arhipelag i priobalja Atlantika i Meksičkog zaliva strepe od uragana
Američka agencija za okeanografska i atmosferska istraživanja  saopštila je da oluje koje krenu iz Zapadne Afrike uzrokuju 60 odsto svi
U tropskom delu Atlantskog okeana sezona uragana je u punom jeku, a stanovnici Kariba kao i američkog i meksičkog obalnog područja su na oprezu. Interesantno je da mnogi uragani koji pogadjaju te regione nastaju nadomak obale Zapadne Afrike. Američka vlada i naučnici započeli su istraživanja o tome kako te oluje prerastaju u uragane. Američka agencija za okeanografska i atmosferska istraživanja saopštila je da oluje koje krenu iz Zapadne Afrike uzrokuju 60 odsto svih uragana u tropskom delu Atlantika i 85 odsto od onih najvećih. Medjutim, to ne znači da većina ovih, takozvanih afričkih atmosferskih talasa, preraste u uragane. Od 60 do 70 tih talasa koji se pojave svake godine, manje od deset preraste u tropske ciklone. Naučnici kao što je  sa univerziteta Merilend žele da saznaju zašto je to tako. Direktor odseka za istraživanje uragana, , ukazuje na dva važna faktora koji umanjuju izglede obične oluje da preraste u uragan. Radi se o niskoj temperaturi površinskih voda duž obale Zapadne Afrike i suvom vazduhu i pesku koji duvaju iz Sahare. Međutim, Danjon kaže da ukoliko se oluja održi i dospe do toplijih voda tu počinje da se stvara rotacija u njenom jezgru, te postoji mogućnost ogroman uragan. Upravo to će se desiti tokom ovomesečne zajedničke istraživačke misije Agencije za okeanografska i atmosferska istrazzivanja i NASE. Iz baze na ostrvima Kejp Verde u Zapadnoj Africi, naučnici će meriti vlažnost vazduha, temperaturu i brzinu vetra i dobijati podatke o olujama sa nekoliko američkih satelita, aviona, meteoroloških balona i stanica na zemlji. Danjun kaže da će sve te informacije pomoći naučnicima da shvate kako i zašto raste razorna moć uragana čije putanje naučnici već mogu da predvide.